CELEX: 62006CA0408
Language: et
Date: 2007-12-13 00:00:00
Title: Kohtuasi C-408/06: Euroopa Kohtu (kolmas koda) 13. detsembri 2007 . aasta otsus (Bundesfinanzhof'i (Saksamaa) eelotsusetaotlus) — Landesanstalt für Landwirtschaft versus Franz Götz (Kuues käibemaksudirektiiv — Majandustegevus — Maksukohustuslased — Avalik-õiguslikud organisatsioonid — Piimakvootide müügipunkt — Põllumajanduse sekkumisametite ja oma töötajate kaupluste tehingud — Oluline konkurentsi moonutamine — Geograafiline turg)

23.2.2008   
            
            
               ET
            
            
               Euroopa Liidu Teataja
            
            
               C 51/22
            
         Euroopa Kohtu (kolmas koda) 13. detsembri 2007. aasta otsus (Bundesfinanzhof'i (Saksamaa) eelotsusetaotlus) — Landesanstalt für Landwirtschaft versus Franz Götz
   (Kohtuasi C-408/06) (1)
   
   (Kuues käibemaksudirektiiv - Majandustegevus - Maksukohustuslased - Avalik-õiguslikud organisatsioonid - Piimakvootide müügipunkt - Põllumajanduse sekkumisametite ja oma töötajate kaupluste tehingud - Oluline konkurentsi moonutamine - Geograafiline turg)
   (2008/C 51/35)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Landesanstalt für Landwirtschaft
   
      Kostja: Franz Götz
   Kohtuasja ese
   Eelotsusetaotlus — Bundesfinanzhof — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 4 lõike 5 teise ja kolmanda lõigu ja lisa D punktide 7 ja 12 tõlgendamine — Arve, millel ei ole eraldi välja toodud käibemaksu piimakvootide andmise kohta — Ühe liidumaa asutatud sellise organisatsiooni käsitlemine maksukohustuslasena, kelle ülesandeks on eelneva tasu eest piimakvootide ülekandmine piimatootjatele
   Resolutiivosa
   
               1.
            
            
               Piimakvootide müügipunkt ei ole põllumajanduse sekkumisamet nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 19. jaanuari 2001. aasta direktiiviga 2001/4/EÜ, artikli 4 lõike 5 kolmanda lõigu mõttes koostoimes selle direktiivi D lisa punktiga 7 ega oma töötajate kauplus selle direktiivi artikli 4 lõike 5 kolmanda lõigu mõttes koostoimes D lisa punktiga 12.
            
         
               2.
            
            
               Piimakvootide müügipunkti maksukohustuse puudumine seoses tegevuse või tehingutega, mida ta teeb ametivõimuna kuuenda direktiivi 77/388, mida on muudetud direktiiviga 2001/4, artikli 4 lõike 5 mõttes, ei saa kujutada endast olulist konkurentsi moonutamist, kuna sellises olukorras nagu põhikohtuasjas, ei ole ettevõtjaid, kes osutaksid müügipunkti pakutavate avalike teenustega konkureerivaid teenuseid. Kuna selline käsitlus kehtib kõikide piimakvootide müügipunktide puhul, mis tegutsevad asjaomase liikmesriigi määratletud konkreetses ülekandmise piirkonnas, tuleb märkida, et nimetatud piirkond kujutab endast olulise konkurentsi moonutamise kindlaksmääramise seisukohast asjaomast geograafilist turgu.
            
         
      (1)  ELT C 310, 16.12.2006.